Esta mensaxe en Twitter realizouse despois dun polémico partido entre o Deportivo B e o CD El Palo (Málaga) para o ascenso á 2ª División B, con accións antideportivas por parte da afección malagueña. Pero, máis alá da crítica ao que sucedeu, o chío emprega o termo "xitanada" de xeito pexorativo, discriminatorio. Poderíaselle contestar que o pobo xitano non ten responsabilidade ningunha neses feitos e que xente impresentable haina en todos os lados e de todas as etnias.
A rede converteuse nun espazo de expresión aberta da xenofobia, o sexismo, a homofobia e, en xeral, do desprezo ás diferenzas. Estudos limitados ao inglés atoparon unha media diaria de 10.000 insultos racistas nesta rede social. Así mesmo, os foros e comentarios nos medios de difusión dixitais recollen, disfrazadas de opinión, discursos de odio. Segundo a análise do Observatorio Proxi en medios españois de ampla difusión, o 60,01% dos comentarios (dun total de 4.451 analizados) son intolerantes. Sete de cada dez comentarios fomentan o discurso do odio.
Outro estudo, publicado por investigadores da Universidad de Canterbury conclúe que a exposición a mensaxes intolerantes na rede incrementa a probabilidade de que se insiran comentarios do mesmo tipo. A maiores, este discurso pode levar a violacións máis graves dos Direitos Humanos, incluíndo a violencia física. Se non se controla, incrementa a tensión social e as formas de abuso. Porque Internet non é unha illa, a actividade online é unha faceta máis da sociedade actual, na que cómpre aplicar as mesmas regras xerais das relacións humanas.
En parellas, escollede un dos exemplos (reais) que se recollen abaixo e contestade as seguintes cuestións.
Ou acudimos á ironía: